Produkti un pakalpojumi 2012. gadā

Atlases procedūras — 2011. gada darba programmas konkurss piecās prioritārās jomās kopā par 200 miljoniem EUR. 34 ārēji eksperti izvērtēja 138 priekšlikumus, kuros bija prasīti 426,3 miljoni EUR, un ieteica finansēt 74 priekšlikumus 198,7 miljonu EUR apmērā. — Tika sagatavoti 2012. gada daudzgadu un ikgadējie konkursi attiecīgi par 1 057 miljoniem EUR un 250 miljoniem EUR; publicēti 2012. gadā. Projektu vadība — Sagatavoti 96 jauni finansēšanas lēmumi (2011. gada konkursi) – 2012. gada beigās atvērti 325. — Izskatīti 102 grozījumu pieprasījumi no saņēmējiem – 2012. gadā 63 jauni. — Analizēts 171 rīcības statusa ziņojums (galvenais instruments projektu virzības uzraudzībai) un 21 stratēģiskās rīcības plāns. — Rīkotas 207 projektu sanāksmes vai nu uz vietas, vai Aģentūras telpās. — Pilnībā izlietotas pieejamās maksājumu apropriācijas, vidējais izmaksas laiks – tikai 12 dienas. Vienkāršošanas pasākumi — Uzlabotas iekšējās procedūras un komunikācija ar saņēmējiem, piem., attiecībā uz ziņošanu, iepirkuma vērtēšanu, lēmumu grozījumiem utt. — Izstrādāts rīks rīcības statusa ziņojumu elektroniskai iesniegšanai. — Atjaunotā Labas prakses darba grupa (Aģentūra un saņēmēji) izveidota, lai apspriestu priekšlikumus efektivitātes uzlabošanai programmas administratīvās īstenošanas aspektā. — Izveidots saraksts Komisijas lēmuma noteikumu interpretācijām un iepirkuma gadījumiem. — Uzlabotas un racionalizētas iekšējās procedūras ar administratīvo un pamatdarbības izdevumu veidnes darba grupu starpniecību. Komunikācija — Tīmekļa vietne pievienoja jaunu barotni tviterim (@tentea_eu) un palielināja projekta sekotāju iedaļu – 166 000 apmeklējumi 2012. gadā. Jūras maģistrāļu palīdzības dienesta tīmekļa vietni izmantoja 2 500 apmeklētāju. — Kampaņa “Desmit (VAIRĀK) no TEN” par TEN-T projekta papildu sasniegumiem saistībā ar tīmekļa vietnes atjauninājumiem, tvītiem, brošūru un plakātiem. — Mainīta un īstenota Komisijas vizuālā identitāte visiem izdales materiāliem, tīmekļa vietnei, iekštīklam, veidnēm un ceļrāžiem. — Publicēti 11 e-biļeteni / atjauninājumi saņēmējiem, 20 valodās publicētas 37 preses relīzes par konkursiem, sasniegumiem un jaunajiem atlasītajiem projektiem, 53 preses relīzes sagatavotas izplatīšanai un vizuālās identitātes izmaiņas (sk. iepriekš) atspoguļotas atjauninātā bukletā, izdota jauna Eiropas Dzelzceļa satiksmes vadības sistēmas brošūra un brošūras TEN-T programmas komitejā (FAK) par atlasītiem ikgadējo un daudzgadu konkursu projektiem. — Starp notikumiem jāmin TEN-T diena / Informācijas diena un izstāde Mobilitātes un transporta ĢD, Informācijas diena par ikgadējo konkursu; dalība Mobilitātes un transporta ĢD / Dānijas prezidentūras Eiropas Dzelzceļa satiksmes vadības sistēmas konferencē un iestāžu atvērto durvju dienā, kā arī citi ar TEN-T saistīti notikumi, kurus organizēja Reģionālās politikas ĢD / Reģionu komiteja. Sadarbība ar atbildīgajiem ģenerāldirektorātiem — Specializētas datu analīzes izstrāde ziņošanai par gada darba programmu, kā arī finanšu plānošanai un pēcpārbaudei, lai nodrošinātu efektīvu un lietderīgu programmas izpildi kopumā. — Bija izveidots atbalsts Mobilitātes un transporta ĢD pozīciju stiprināšanai koplēmuma procedūras laikā par Eiropas infrastruktūras savienošanas instrumentu (CEF) un jaunajām TEN-T pamatnostādnēm. — Ar programmu saistīto statistikas datu, ziņojumu un karšu izstrāde, piemēram, “Ziņojums par TEN-T programmas īstenošanu”. — Apvienotās vadības sanāksmes notiek reizi mēnesī, un tajās piedalās direktori, nodaļu vadītāji, Sakaru nodaļas vadītājs un Aģentūras un ģenerāldirektorātu sadarbības koordinatori. Revīzijas — Pieņemta daudzgadu revīzijas stratēģija laikposmam no 2013. gada līdz 2015. gadam. — Veiktas 14 revīzijas, kas aptver 21 % 2011. gada starpposma/galīgo maksājumu (naudas izteiksmē).